# Dunasáp

### A Wikipédiából, a szabad lexikonból.

Dunasáp (szlovákul Šáp, németül Schaap) Dunaújfalu (Nová Dedinka) településrésze, egykor önálló falu a mai Szlovákiában a Pozsonyi kerületben a Szenci járásban. 2001-ben Nová Dedinka 1626 lakosából 1128 szlovák és 467 magyar volt.

## [szerkesztés] Fekvése

Pozsony központjától 20 km-re keletre fekszik. Dunaújfaluval egyesítve alkotja Nová Dedinka községet.

## [szerkesztés] Története

1252-ben Saap néven említik először. 1256-ban Botho de Saap néven szerepel, a falu ekkor helyi nemesi családok birtoka. 1367-ben Saap superior, 1368-ban Olousap, 1399-ben Pomsahaza a.n. Alsosap, 1401-ben Nogzap néven szerepel írott forrásokban. 1383-ban Sápi Jordán fia László birtokát Erzsébetnek, Hideghéthy Jakab unokájának adja el. A 16. században a falu lakói protestánsok lettek, majd a török betörések következtében elnéptelenedett. 1681-ben pusztaként említik, ekkor a királyfai uradalomhoz tartozott, amely Szentgyörgy várának tartozéka volt. A katolikus Pálffy család a földesura és visszatér a katolikus hitre, majd 1715-ben nemesi községként említik. 1828-ban 40 házában 293 lakos élt. Lakói mezőgazdasággal, állattenyésztéssel foglalkoztak. 1910-ben 369, túlnyomórészt magyar lakosa volt. A trianoni békeszerződésig Pozsony vármegye Szenci járásához tartozott. 1960-ban a szomszédos Dunaújfaluval egyesítették.

## [szerkesztés] Külső hivatkozások

- Dunaújfalu honlapja
- Nemhivatalos oldal
- Községinfó
- Dunaújfalu Szlovákia térképén

A lap eredeti címe "http://hu.wikipedia.org../../../d/u/n/Dunas%C3%A1p.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina